**Moses Ndiema Kipsiro** (s. 2. syyskuuta 1986 Chesimat) on ugandalainen kestävyysjuoksija.

Kipsiro sijoittui Lausannen maastojuoksun MM-kisoissa 2003 nuorten sarjassa kahdeksanneksitoista ja sai pronssia joukkuekilpailussa. Kaksi vuotta myöhemmin hän oli maastojuoksun MM-kisoissa nuorten sarjan kahdeskymmenesensimmäinen. Myöhemmin samana vuonna hän karsiutui Helsingin MM-kisoissa 5 000 metrin juoksun alkuerissä ajalla 13.32,25. Vuonna 2006 Kipsiro juoksi Kansainyhteisön kisoissa 5 000 metrillä seitsemänneksi ajalla 13.25,06 ja Fukuokan maastojuoksun MM-kisoissa pitkällä matkalla kahdenneksikymmenenneksikolmanneksi ja lyhyellä kahdenneksikymmenenneksiyhdeksänneksi. Myöhemmin samana vuonna hän voitti Afrikan-mestaruuden 10 000 metrin juoksussa ajalla 28.03,46 ja pronssia 5 000 metrillä. 

Kipsiro keskeytti Mombasan maastojuoksun MM-kisoissa 2007, mutta voitti myöhemmin samana vuonna kultaa Afrikan kisojen 5 000 metrillä ja pronssia Osakan MM-kisoissa 5 000 metrillä. Edinburghin maastojuoksun MM-kilpailuissa 2008 hän oli kolmastoista. Pekingin olympialaisissa 2008 Kipsiro sijoittui 5 000 metrillä neljänneksi ja saman vuoden IAAF:n yleisurheilufinaalissa toiseksi. Ammanin maastojuoksun MM-kisoissa 2009 hän saavutti hopeaa kaksi sekuntia Etiopian Gebre-egziabher Gebremariamille hävinneenä. Berliinin MM-kilpailuissa 2009 hän sijoittui 5 000 metrillä neljänneksi. Vuoden 2010 maastojuoksun MM-kilpailuissa Bydgoszczissa hän saavutti pronssia. Saman vuoden Afrikan-mestaruuskilpailuissa hän sai 10 000 metrillä hopeaa ajalla 27.33,37 ja sijoittui 5 000 metrillä neljänneksi. Maanosien cupissa hän sijoittui toiseksi sekä 3 000 että 5 000 metrillä. Delhin Kansainyhteisön kisoissa hän voitti kultaa 5 000 metrillä ajalla 13.31,25 ja 10 000 metrillä ajalla 27.57,39.

Vuoden 2011 maastojuoksun MM-kilpailuissa Punta Umbríassa hän oli yhdestoista henkilökohtaisessa kilpailussa ja sai pronssia joukkuekilpailussa. Saman vuoden Maputon Afrikan kisoissa hän voitti kultaa 5 000 metrillä ajalla 13.43,08. Istanbulin sisäratojen MM-kilpailuissa 2012 Kipsiro oli seitsemäs 3 000 metrillä ajalla 7.44,59. Lontoon olympialaisissa hän sijoittui 5 000 metrillä 15:nneksi ja 10 000 metrillä kymmenenneksi. Bydgoszczin maastojuoksun MM-kilpailuissa 2013 hän sijoittui neljänneksi. Saman vuoden Moskovan MM-kilpailuissa hän oli 10 000 metrillä 13:s.

Kipsiro sijoittui 2014 maastojuoksun Afrikan-mestaruuskilpailuissa kymmenenneksi. Glasgow'n Kansainyhteisön kisoissa hän voitti kultaa 10 000 metrillä ajalla 27.56,11 ja sijoittui 5 000 metrillä kahdeksanneksi.

Henkilökohtaiset ennätykset
---------------------------

* 1 500 metrin juoksu: 3.37,6 (2008)
* 3 000 metrin juoksu: 7.30,95 (2009)
* 5 000 metrin juoksu: 12.50,72 (2007)
* 10 000 metrin juoksu: 27.04,48 (2012)

Lähteet
-------

* Moses Ndiema Kipsiro Kansainvälinen yleisurheiluliitto.  (englanniksi)

### Viitteet

1. ↑  MOSES NDIEMA KIPSIRO *Athletes*. The International Olympic Committee (IOC). Viitattu 26.12.2020. (englanniksi)
2. ↑  Official Team Results Junior Race - M *iaaf.org*. Viitattu 20.10.2010. (englanniksi)
3. ↑  Athletics All Africa Games 2007 at Alger (alg) Men: 5000 m *sports123.com*. Viitattu 20.10.2010. (englanniksi)
4. ↑  Athletics African Championships 2010 at Nairobi (ken) Men: 10000 m *sports123.com*. Viitattu 20.10.2010. (englanniksi)
5. ↑  Athletics African Championships 2010 at Nairobi (ken) Men: 5000 m *sports123.com*. Viitattu 20.10.2010. (englanniksi)
6. ↑  Kenian naiset kovia – Englannin aitureille kolmoisvoitto Delhissä / Kipsiro voitti 5000 metriä *yleisurheilunkuvalehti.fi*.  6.10.2010. Viitattu 20.10.2010.
7. ↑  Langat voitti toisen kultansa Delhissä – Kenian estemiehetkin vireessä *yleisurheilunkuvalehti.fi*.  11.10.2010. Viitattu 20.10.2010.
8. ↑  Punta Umbría 2011 – Maastojuoksun MM-kilpailut, tulokset, IAAF (englanniksi)
9. 1 2  Moses Kipsiro *tilastopaja.org*.  Arkistoitu 11.5.2014. Viitattu 9.8.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |